ПРОТОКОЛ № 17

от заседание на Комисия „Дисциплинарна дейност и взаимодействие
с Инспектората към Висшия съдебен съвет“ към съдийската колегия на
Висшия съдебен съвет (СК на ВСС), изпълняваща функциите на 
Висш съдебен съвет (ВСС), съгласно § 23, ал. 2 от ПЗР към ЗИД на КРБ 
(обн. ДВ, бр.106/22.12.2023 г.),
проведено на 1 юли 2024 г.

Днес, 1 юли 2024 г., понеделник, от 13:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на ВСС, изпълняваща функциите на ВСС, в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на съдийската колегия на Висшия съдебен съвет, изпълняваща функциите на Висш съдебен съвет:
Деница Захариева – началник отдел „Дисциплинарни производства“ в дирекция „Правна“;
Незабравка Петкова – главен експерт-юрисконсулт в отдел „Дисциплинарни производства“, дирекция „Правна“;
Славчо Арсов – главен експерт-юрисконсулт в отдел „Дисциплинарни производства“, дирекция „Правна“.

Заседанието протече при следния дневен ред:

1. Заповед № 327/10.04.2024 г. на административния ръководител на Окръжен съд – Стара Загора, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Татяна Гьонева Коева – съдия в Окръжен съд – Стара Загора.

2. Извлечение от Протокол № 14 от заседанието на комисията „Бюджет и финанси“ към Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр.106 / 22.12.2023 г.), проведено на 12 юни 2024 г., относно изготвяне на проектобюджет на Съдийската колегия към Висшия съдебен съвет за 2025 г. и бюджетни прогнози за 2026 г. и 2027 г.

3. Жалба с вх. рег. индекс № ВСС-9106/24.06.2024 г. от „Валдес 19“ ООД – гр. Варна срещу съдия от Апелативен съд – Варна.

4. Обсъждане на предложение до Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 от ПЗР към ИД на КРБ (обн. ДВ, бр.106/22.12.2023 г.), във връзка с Регистър на образуваните наказателни производства срещу съдии.

5. Писмо с вх. рег. индекс № ВСС-7750/22 от 25.06.2024 г. от Инспектората към Висшия съдебен съвет с искане за предоставяне на информация.

6. Акт за резултати от извършена комплексна планова проверка по наказателни дела в Софийски районен съд, възложена със заповед № ПП-23-8/16.03.2023 г. и заповед № ПП-23-8/17.05.2023 г. на главния инспектор на ИВСС, ведно със 17 решения на главния инспектор по подадени възражения срещу акта, заведен в деловодството на СК на ВСС с вх. № ВСС-5271/19.06.2024 г.

7. Акт за резултати от извършена комплексна планова проверка в Районен съд – Добрич, по наказателни дела, възложена със Заповед № ПП-24-1/11.03.2024 г. на главния инспектор на ИВСС, приложен на електронен носител към писмо на главния инспектор на ИВСС, заведен в деловодството на СК на ВСС с вх. № ВСС-8966/18.06.2024 г.

8. Информация от ИВСС относно изпълнени препоръки, дадени в акт от извършена проверка по сигнал, възложен със Заповед № ЖИ-23-15/2024 г. на главния инспектор на ИВСС, заведена с вх. № ВСС-6477/17.06.2024 г. по описа на ВСС.

1. ОТНОСНО: Заповед № 327/10.04.2024 г. на административния ръководител на Окръжен съд – Стара Загора, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Татяна Гьонева Коева – съдия в Окръжен съд – Стара Загора.
След разисквания и проведено гласуване, единодушно

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

1.1. Внася Заповед № 327/10.04.2024 г. на административния ръководител на Окръжен съд – Стара Загора,  с която е наложено дисциплинарно наказание по чл. 308,  ал. 1,  т. 1 от Закона за съдебната власт - „забележка“, на Татяна Гьонева Коева – съдия в Окръжен съд – Стара Загора, ведно с мотивите, за разглеждане в заседанието на Съдийската колегия на Висшия съдебен съвет на 2 юли 2024 г.

2. ОТНОСНО: Извлечение от Протокол № 14 от заседанието на комисията „Бюджет и финанси“ към Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр.106 / 22.12.2023 г.), проведено на 12 юни 2024 г., относно изготвяне на проектобюджет на Съдийската колегия към Висшия съдебен съвет за 2025 г. и бюджетни прогнози за 2026 г. и 2027 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

2.1. Предлага разкриването на нова щатна бройка за длъжността „Сътрудник на комисия“ в отдел „Дисциплинарни производства“ в дирекция „Правна“ в администрацията на Съдийската колегия на Висшия съдебен съвет, изпълняваща функциите на Висш съдебен съвет.
2.2. Изпраща на комисия „Бюджет и финанси“ предложението на Комисията, ведно с мотивите към него. 

3. ОТНОСНО: Жалба с вх. рег. индекс № ВСС-9106/24.06.2024 г. от „Валдес 19“ ООД – гр. Варна срещу съдия от Апелативен съд – Варна.
След разисквания и проведено гласуване, единодушно

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

3.1. Оставя без разглеждане жалба с вх. рег. индекс № ВСС-9106/24.06.2024 г. от г-н Румен Райков и г-н Владимир Стоянов, като представители на „Валдес 19“ ООД – гр. Варна.
3.2. Да се уведомят жалбоподателите за решението на Комисията по т. 3.1., ведно с мотивите към него.

4. ОТНОСНО: Обсъждане на предложение до Съдийската колегия на Висшия съдебен съвет, изпълняваща функциите на Висш съдебен съвет, съгласно § 23, ал. 2 от ПЗР към ИД на КРБ (обн. ДВ, бр.106/22.12.2023 г.), във връзка с Регистър на образуваните наказателни производства срещу съдии.
След разисквания и проведено гласуване, единодушно

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

4.1. Предлага на Съдийската колегия на Висшия съдебен съвет, изпълняваща функциите на Висш съдебен съвет:
1.	 Да приеме да се води вътрешен регистър на наказателни производства,
образувани срещу съдии, в таблица по приложение № 1.
2.	Регистърът да се води от съдебен служител от администрацията на Съдийската колегия на Висшия съдебен съвет, изпълняваща функциите на Висш съдебен съвет, определен със заповед на главния секретар.
3.	Да се изисква необходимата информация за актуализиране на данните от съответния орган на съдебната власт през период от четири месеца.
4. Постановените актове от органите на съдебната власт да се изпращат на Съдийската колегия на Висшия съдебен съвет, изпълняваща функциите на Висш съдебен съвет, в 7-дневен срок от постановяването им.
5. Решението да се изпрати на главния прокурор на Република България, председателя на Върховния касационен съд, председателите на всички апелативни съдилища, както и на председателя на Софийски градски съд, за сведение и изпълнение.

5. ОТНОСНО: Писмо с вх. рег. индекс № ВСС-7750/22 от 25.06.2024 г. от Инспектората към Висшия съдебен съвет с искане за предоставяне на информация.
След разисквания и проведено гласуване, единодушно

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

5.1. Изпраща на Инспектората към Висшия съдебен съвет препис от предложение с рег. индекс № ВСС-7750/17.05.2022 г. от административния ръководител на Софийски градски съд – за продължаване на образуваното с негова заповед № РД-08-457/28.01.2022 г. дисциплинарно производство срещу Рени Христова Коджабашева – съдия в Софийски градски съд, както и преписи от цитираната заповед и приложените към нея 2 броя справки с ненаписани актове към 05 – 07.01.2022 г.
5.2. Уведомява Инспектората към Висшия съдебен съвет, че по направеното предложение от административния ръководител на Софийски градски съд е образувано дисциплинарно дело № 7/2022 г. на ВСС, по което съдийската колегия на Висшия съдебен съвет се произнесла с решение по т. 3 от протокол № 29/19.09.2023 г.. То е обжалвано от съдия Рени Коджабашева в частта, с която  ѝ е наложено дисциплинарно наказание, като пред Върховния административен съд е образувано адм. дело № 10096/2023 г.  По него от 3-членен състав на Шесто отделение е постановено решение № 6561/29.05.2024 г., което към настоящия момент не е влязло в сила.

6. ОТНОСНО: Акт за резултати от извършена комплексна планова проверка по наказателни дела в Софийски районен съд, възложена със заповед № ПП-23-8/16.03.2023 г. и заповед № ПП-23-8/17.05.2023 г. на главния инспектор на ИВСС, ведно със 17 решения на главния инспектор по подадени възражения срещу акта, заведен в деловодството на СК на ВСС с вх. № ВСС-5271/19.06.2024 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

6.1. Приема за сведение акт за резултати от извършена комплексна планова проверка по наказателни дела в Софийски районен съд, възложена със заповед № ПП-23-8/16.02.2023 г. и заповед № ПП-23-8/17.05.2023 г. на главния инспектор на ИВСС, ведно със 17 решения на главния инспектор по подадени възражения срещу акта, заведен в деловодството на СК на ВСС с вх. № ВСС-5271/19.06.2024 г.
6.2. Изисква информация от ИВСС по изпълнените препоръки и предприети мерки от председателя на Софийски районен съд, дадени в акта от проверката, съгласно уведомлението по чл. 58, ал. 4 от ЗСВ, относно частта от акта, която е влязла в сила след представените 17 решения на главния инспектор.
6.3. След постъпване на информацията от ИВСС по т. 6.2., както и на изисканата по решение на КДДВИВСС – СК по т. 5 от протокол № 11/22.04.2024 г.,  внася акт за резултати от извършена комплексна планова проверка по наказателни дела в Софийски районен съд, възложена със заповед № ПП-23-8/16.03.2023 г. и заповед № ПП-23-8/17.05.2023 г. на главния инспектор на ИВСС, ведно със 17 решения на главния инспектор по подадени възражения срещу акта, ведно с информацията за сведение на членовете на СК на ВСС.

7. ОТНОСНО: Акт за резултати от извършена комплексна планова проверка в Районен съд – Добрич, по наказателни дела, възложена със Заповед № ПП-24-1/11.03.2024 г. на главния инспектор на ИВСС, приложен на електронен носител към писмо на главния инспектор на ИВСС, заведен в деловодството на СК на ВСС с вх. № ВСС-8966/18.06.2024 г.
След разисквания и проведено гласуване, единодушно

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

7.1. Приема за сведение акт за резултати от извършена комплексна планова проверка в Районен съд – Добрич, по наказателни дела, възложена със Заповед № ПП-24-1/11.03.2024 г. на главния инспектор на ИВСС, приложен на електронен носител към писмо на главния инспектор на ИВСС, заведено в деловодството на СК на ВСС с вх. № ВСС-8966/18.06.2024 г.

8. ОТНОСНО: Информация от ИВСС относно изпълнени препоръки, дадени в акт от извършена проверка по сигнал, възложен със Заповед № ЖИ-23-15/2024 г. на главния инспектор на ИВСС, заведена с вх. № ВСС-6477/17.06.2024 г. по описа на ВСС.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС, ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ,
Р Е Ш И:

8.1. Приема за сведение информация от ИВСС относно изпълнени препоръки, дадени в акт от извършена проверка по сигнал, възложен със Заповед № ЖИ-23-15/2024 г. на главния инспектор на ИВСС, заведена с вх. № ВСС-6477/17.06.2024 г. по описа на ВСС.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС, 
ИЗПЪЛНЯВАЩА ФУНКЦИИТЕ НА
ВИСШ СЪДЕБЕН СЪВЕТ:		(П)

АТАНАСКА ДИШЕВА